PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2008/VP/3/1/008	Bratislava 31. januára 2008	

	Protimonopolný úrad Slovenskej republiky, odbor koncentrácií v správnom konaní vedenom pod č. SK 0090/OK/2007 začatom dňa 20.11.2007 na základe oznámenia koncentrácie podnikateľom Nike, Inc. so sídlom One Bowerman Drive, Beaverton, Oregon, 97005-6453, Spojené štáty americké, prostredníctvom Mgr. Ľubomíra Mareka, LL.M., advokáta so sídlom Palisády 36, 811 06 Bratislava vo veci koncentrácie podnikateľov Nike, Inc. so sídlom One Bowerman Drive, Beaverton, Oregon, 97005-6453, Spojené štáty americké a Umbro Plc. so sídlom Umbro House, Lakeside, Cheadle Royal Business Park, Cheadle, Cheshire, SK8 3GQ, Spojené Kráľovstvo Veľkej Británie a Severného Írska

rozhodol

na základe § 10 ods. 1 zákona č. 145/1995 Z.z. o správnych poplatkoch v znení neskorších predpisov tak, že vracia podnikateľovi Nike, Inc. so sídlom One Bowerman Drive, Beaverton, Oregon, 97005-6453, Spojené štáty americké správny poplatok vo výške 100 000 Sk (slovom jedenstotisíc slovenských korún). Správny poplatok bude vrátený na účet číslo: 4010088809/3100, vedený vo Volksbank a.s.

Odôvodnenie:

	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 20.11.2007 doručené listom zaevidovaným úradom pod                    č. 4233/2007 oznámenie koncentrácie podnikateľom Nike, Inc. so sídlom One Bowerman Drive, Beaverton, Oregon, 97005-6453, Spojené štáty americké (ďalej len „Nike“) podľa § 10 ods. 9 zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) prostredníctvom Mgr. Ľubomíra Mareka, LL.M., advokáta so sídlom Palisády 36,   811 06 Bratislava (ďalej len „právny zástupca“) vo veci koncentrácie podnikateľov Nike a Umbro Plc. so sídlom Umbro House, Lakeside, Cheadle Royal Business Park, Cheadle, Cheshire, SK8 3GQ, Spojené Kráľovstvo Veľkej Británie a Severného Írska (ďalej len „Umbro“), na základe Implementačnej zmluvy uzatvorenej dňa 23.10.2007 medzi Nike; Nike Vapor Ltd. so sídlom 1 Victoria Way, DoxfordInternational Business Park, Sunderland, Tyne & Ware, SR3 3Xp, Spojené Kráľovstvo Veľkej Británie a Severného Írska a Umbro (ďalej len „Implementačná zmluva“).

	Na základe tohto oznámenia sa dňa 20.11.2007 podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci predmetnej koncentrácie, ktorému bolo pridelené číslo správneho konania 0090/OK/2007.

	Správny poplatok za oznámenie koncentrácie podľa zákona č. 145/1995 Z.z. o správnych poplatkoch v znení neskorších predpisov (ďalej len „zákon o správnych poplatkoch“) vo výške 100 000 Sk bol podnikateľom Nike zaplatený na účet úradu dňa 23.11.2007.

	Dňa 31.01.2008 nadobudlo právoplatnosť rozhodnutie číslo 2008/ZK/3/1/004 zo dňa 22.01.2008, ktorým úrad správne konanie vo veci predmetnej koncentrácie na základe § 32 ods. 2 písm. c) zákona zastavil, pretože dôvod na konanie nebol daný.

Podľa § 10 ods. 1 zákona o správnych poplatkoch správny orgán, ktorý poplatok vybral, vráti ho v plnej výške, ak sa nemohol vykonať úkon alebo uskutočniť konanie bez zavinenia poplatníka, alebo ak bol poplatok zaplatený bez toho, aby bol na to poplatník povinný, ak pri jednotlivých položkách sadzobníka nie je ustanovené inak.

	Podnikateľ Nike prostredníctvom právneho zástupcu uviedol do Zápisnice zo dňa 31.01.2008 číslo účtu, na ktorý sa má vrátiť zaplatený správny poplatok.

	Na základe vyššie uvedeného úrad rozhodol tak, ako je uvedené vo výroku tohto rozhodnutia.

Poučenie:

Podľa § 10 ods. 6 zákona č. 145/1995 Z.z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia.

								Ing. Dušan Valo
							riaditeľ odboru koncentrácií
Rozhodnutie sa doručuje:

Mgr. Ľubomír Marek, LL.M.
advokát
Palisády 36
811 06 Bratislava